– Viktig med konkret handling | besteforeldre for en ansvarlig klimapolitikk
Foreldreaktivist Veslemøy Klavenes-Berge er utdannet geofysiker, og er en del av et nettverk av formidlere av klimakunnskap verden over. – Vi vil fortsette å jobbe slik vi gjorde på denne «Social Friday», sammen med barna, ikke bare for dem. Det var veldig gøy, folk la merke til oss, og vi har fått mye respons fra næringslivet lokalt som ønsker å delta på noe tilsvarende.
– Neste tema kan bli noe helt annet. Det kan være mat, havet, gjenbruk etc. Noe av poenget er å bevege oss videre fra demonstrasjoner, streiker og klimabrøl til helt konkret handling. Og at handlingen trekkes med videre inn der det virkelig monner. Dette tror jeg at mange ønsker seg! Dessuten er det fint å jobbe lokalt i grupper, ved siden av at vi jobber med helheten i den nasjonale gruppen. Vi tester ut ting, og om det er vellykket prøver vi å gjøre det samme andre steder i landet.
– Vi ønsker at Foreldreløftet blir en kilde til positivt engasjement blant foreldregenerasjonen, samtidig som at vi absolutt ikke stikker under en stol hvor kritisk og viktig denne tiden vi lever i er, sier Veslemøy. Og vi ønsker veldig gjerne tettere kontakt med lokale grupper av Besteforeldrene!